माथिल्लो मर्स्याङ्दी ए जलविद्युत केन्द्र
माथिल्लो मर्स्याङ्दी जलविद्युत केन्द्र पश्चिम नेपालको लमजुङ जिल्लाको भुलभुलेमा अवस्थित रहेको छ।  मस्र्याङ्दी नदीको पानीबाट ५० मेगावाट विद्युत् उत्पादन हुने गरेको छ। 

आयोजनाको निर्माण सन् २०१२ अक्टोबरमा सुरु भई २०१५ डिसेम्बरमा सम्पन्न हुने अपेक्षा गरिएको थियो तर भूकम्प र भारतीय नाकाबन्दीका कारण ढिला भएको थियो । पहिलो टर्बाइन २५ सेप्टेम्बर २०१६ मा स्थापित भएको थियो। दोस्रो टर्बाइन २३ डिसेम्बर २०१६ मा थपिएको थियो  भोर्टेक्स प्रकारको सेटलिंग बेसिन प्रयोग गर्ने यो पहिलो परियोजना हो। 

चीनको प्रत्यक्ष वैदेशिक लगानीमा निर्माण भएको यो नेपालको पहिलो आयोजना हो ।  पावर चाइना रिसोर्सेस लिमिटेड र सिनो–सगरमाथा पावर कम्पनी नेपालको संयुक्त लगानीमा आयोजना निर्माण भएको हो ।   सिनो–सगरमाथाको १० प्रतिशत सेयर छ । आयोजनामा ९० प्रतिशत शेयर रहेको पावर चाइना रिसोर्सेज लिमिटेडले ७५ प्रतिशत ऋण र २५ प्रतिशत इक्विटी प्रयोग गरेको छ। परियोजनाको भुक्तानी अवधि १० वर्ष हो। नेपाल विद्युत प्राधिकरणले यस आयोजनाबाट प्रति युनिट ०.०५९ अमेरिकी डलरमा ऊर्जा खरिद गर्छ।

सन्दर्भहरू 

नेपालका बाँधहरू
नेपालका जलविद्युत केन्द्रहरू